遊曾無慍園可賦者十餘處其大莫如樂山次莫如滄洲畫趣先課二古風 滄洲畫趣
作者：曾丰
朝代：宋

paragraphs: 一身超忽白雲表，雙眼低回白蘋杪。
沙隨風捲黄莫涯，草與天連青未了。
摩詰胸中幾麋丸，詩寫其真更留殘。
破除桑落斗升後，收入鵝溪尺寸間。
想象訾家聊寓目，指顧瀛洲方策足。
中人宜在瀛洲宿，中宵夢在滄洲浴。
覺寫兩洲爲一軸，馳譽丹青從謂俗。